EkBass/fiwiki-20250220-pages-articles huggingface dataset:
Nicole Hosp

Nicole Hosp (s. 6. marraskuuta 1983 Ehenbichl, Itävalta) on itävaltalainen uransa lopettanut alppihiihtäjä ja olympiamitalisti. Hosp voitti suurpujottelun maailmanmestaruuden vuoden 2007 MM-kilpailuissa. Samoissa kilpailuissa hän voitti myös syöksylaskun pronssia. Hän saavutti pujottelun olympiahopeaa Torinossa 2006 ja MM-pronssia 2003. Hosp saavutti Sotšin olympialaisissa 2014 hopeaa superalppiyhdistetyssä ja pronssia supersuurpujottelussa. Hän voitti alppiyhdistetyssä MM-hopeaa vuosina 2003 ja 2015 sekä pronssia 2013. Joukkuekilpailusta hän voitti MM-kultaa vuosina 2013 ja 2015 sekä hopeaa 2005. Maailmancupissa Hosp saavutti 12 osakilpailuvoittoa (viisi suurpujottelussa, viisi pujottelussa, yhden supersuurpujottelussa ja yhden superalppiyhdistetyssä), oli 23 kertaa toinen ja 22 kertaa kolmas. Maailmancupin kokonaiskilpailun ja suurpujottelucupin hän voitti kaudella 2006–2007. Kausi 2009–2010 alkoi Hospilla epäonnisesti, kun hän loukkaantui maailmancupin avauksessa, Söldenin suurpujottelussa. Hosp lopetti uransa kauden 2014–2015 jälkeen. ==Maailmancup-voitot== Päivä Paikka Laji 26\. lokakuuta 2002 Sölden suurpujottelu 17\. joulukuuta 2003 Madonna di Campiglio pujottelu 27\. joulukuuta 2003 Lienz suurpujottelu 29\. tammikuuta 2006 Cortina d'Ampezzo suurpujottelu 16\. maaliskuuta 2006 Åre supersuurpujottelu 6\. tammikuuta 2007 Kranjska Gora suurpujottelu 2\. maaliskuuta 2007 Tarvisio superalppiyhdistetty 17\. maaliskuuta 2007 Lenzerheide pujottelu 18\. maaliskuuta 2007 Lenzerheide suurpujottelu 9\. joulukuuta 2007 Aspen pujottelu 13\. tammikuuta 2008 Maribor pujottelu 30\. marraskuuta 2014 Aspen pujottelu ==Lähteet== * Nicole Hospin kotisivut * === Viitteet === Luokka:Itävaltalaiset alppihiihtäjät Luokka:Itävaltalaiset olympiamitalistit Luokka:Vuonna 1983 syntyneet Luokka:Elävät henkilöt
Capitol Records

Capitol Records on yhdysvaltalainen levy-yhtiö, joka toimii Maltby Capital Limited -yhtiön tytäryhtiönä. Tämä kuuluu Universal Music Group -yritysryhmään. Capitol Recordsin perusti laulunkirjoittaja Johnny Mercer vuonna 1942 yhdessä Glen Wallichsin ja Buddy DeSylvan kanssa. Vuonna 1946 yhtiö vietiin pörssiin. Helmikuussa 1955 Electrical and Musical Industries Limited (EMI) osti 96 prosenttia Capitolin osakkeista. Capitol Records pysyi kuitenkin pörssissä maaliskuulle 1974 saakka. Levy-yhtiön mukaan nimetty rakennus Capitol Records Building sijaitsee Hollywoodissa, Los Angelesissa, Yhdysvaltain Kaliforniassa. Ensimmäisiä siinä levyttäneitä artisteja olivat esimerkiksi Nat King Cole, Paul Whiteman, Ella Mae Morse sekä Martha Tilton. Vuonna 1949 perustettiin Kanadan haara ja Capitol Records osti KHJ Studios:n Melrose Avenuelta. 1950-lukuun mennessä Capitol Recordsista oli tullut iso yritys ja siellä levyttivät monet kuuluisat artistit kuten Frank Sinatra sekä Judy Garland. Metalliyhtye Megadeth levytti Capitol Recordsilla vuosina 1986-1999. ==Lähteet== ==Aiheesta muualla== Luokka:Universal Music Group Luokka:Yhdysvaltalaiset levy-yhtiöt
Pekka Sarmanto

Pekka Eerik Juhani Sarmanto (s. 15. helmikuuta 1945 Helsinki) on suomalainen rock- ja jazz-basisti. Hän soitti 1960-luvun lopussa mm. Blues Sectionissa. Heikki Sarmanto on Pekan veli. Suomen Jazzliitto myönsi Sarmannolle vuoden 1978 Yrjö-palkinnon. ==Diskografia== * Song for my Brother 1982 == Lähteet == Luokka:Suomalaiset jazzmuusikot Luokka:Jazzkontrabasistit Luokka:Vuonna 1945 syntyneet Luokka:Elävät henkilöt
Metsäliekosammal

Metsäliekosammal (Rhytidiadelphus triquetrus) on yksi Suomen suurikasvuisimmista sammalista, ja muistuttaa ulkonäöltään hiukan huonokuntoista kuusennärettä pienoiskoossa. == Ulkonäkö ja koko == Metsäliekosammal kasvaa pystyssä ja haaraantuu epäsäännöllisesti. Sen punaruskea varsi tulee 10–20 cm korkeaksi. Heleänvihreät lehdet kapenevat kärkeä kohti, ja niissä voi erottaa kaksi pitkää ja ohutta lehtisuonta. Helsingin yliopisto - Biologian opettaminen Lehdet ovat pitkittäispoimuiset ja niiden reunat ovat hampaiset. ==Levinneisyys== Metsäliekosammal kasvaa koko Suomessa. == Elinympäristö == Metsäliekosammal viihtyy tuoreissa kangasmetsissä, käenkaali-mustikka-tyypin lehtomaisissa kangasmetsissä. Finnica.fi == Lähteet == == Aiheesta muualla == *Pinkka, Lajituntemuksen oppimisympäristö: Metsäliekosammal (Rhytidiadelphus triquetrus) *Valokki - nettikasvio: Metsäliekosammal (Rhytidiadelphus triquetrus) *ITIS: Rhytidiadelphus triquetrus *United States Department of Agriculture (USDA): Rhytidiadelphus triquetrus Luokka:Liekosammalet
Peltolammi

Peltolammi on Tampereen kaupunginosa, joka sijaitsee vanhan Lempääläntien varrella, Rautaharkon, Lakalaivan ja Multisillan välissä, noin kuuden kilometrin päässä keskustasta. Asuntoalueen lounaispuolella sijaitsee samanniminen pienehkö järvi, jonka korkeus merenpinnasta on 104,6 metriä ja Pyhäjärven pinnasta noin 27 metriä. Kaupunginosan länsirajalla on Tampereen ja Helsingin välinen rautatie, jonka toisella puolella on Sarankulman kaupunginosa. == Historia == Varhaisin asiakirjamaininta Peltolammista löytyy Turun tuomiokirkon keskiaikaisesta kopiokirjasta, niin kutsutusta Mustasta kirjasta. Kirjassa on vuoden 1450 tienoilla laadittu luettelo Ylä-Satakunnan erämaista, joista yksi on Peltolamminsara. Vuonna 1569 tehdyn katselmuksen mukaan Peltolamminsaran omisti Tammerkosken tilan isäntä Vaininen. 1600-luvulla Peltolammin metsänvartijan torppa kuului Tammerkosken kartanoon, ja torpan isäntä oli myös kartanon tynnyrintekijä. Maija Louhivaara: Tampereen kadunnimet, s. 126−128. Tampereen museoiden julkaisuja 51, 1999, Tampere. Peltolammin alue kuului aikanaan Hatanpään kartanon maa-alueisiin. Tampereen kaupunki osti kartanon maat 1900-luvun alussa. Alue säilyi kuitenkin maaseutuna ja sai ensimmäisen asemakaavansa vasta sotien jälkeen vuonna 1948. Tällöin alue kaavoitettiin omakotirakentamiseen, mutta syystä tai toisesta laajamittaista omakotirakentamista ei kuitenkaan tapahtunut. Vuonna 1965 alue kaavoitettiin uudelleen, tällä kertaa kerrostalotonteiksi. Ensimmäinen kerrostalo alueelle valmistui vuonna 1966. Seuraavan viiden vuoden aikana alueelle rakennettiin noin 1000 asuntoa. Rakentamisen rahoittivat Hämeen Työväen Säästöpankki ja Postisäästöpankki, mistä juontavat alueen kadunnimet Säästäjänkatu, -kuja ja -tori. 1990-luvulla rakennettiin myös Peltolammin alueeseen kuuluva Palokallion alue. Palokallio mukaan lukien Peltolammilla on nykyisin noin 2000 asuntoa ja 3500 asukasta. Tampereen seudun opiskelija- asuntosäätiö TOAS ylläpitää alueella opiskelija-asuntoja.Peltolammin opiskelija-asuntola Vuokra-asuntoja opiskelijoille ja työssäkäyville nuorille Peltolammin alueella tarjoaa myös Pirkan Opiskelija-asunnot (POAS). == Palvelut == Peltolammilla sijaitsee peruskoulu (luokat 1–6), jonka yhteydessä toimii lähikirjasto sekä lastenneuvola. Peltolammille on suunnittelussa uusi koulu. Peltolammilla on käytössä väistötilat sisäilmaongelmien vuoksi.Tampereen Peltolammin koulu siirtorakennukseen odottamaan hyvinvointikeskustaYle Viitattu 23.5.2024 Lisäksi Peltolammilla on apteekki ja päiväkoti. Alueella on R-kioski ja yksi kauppa, K-Market Peltolammi, jonka yhteydessä toimii asiamiesposti. Peltolammilla on myös pub, lounaskahvila sekä Pizzeria Kebab Nina. == Luonto == Vuonna 1992 perustettiin alueelle Peltolammin-Pärrinkosken luonnonsuojelualue. Pärrinkoski sijaitsee Peltolammin laskupurossa lähellä rautatietä. Pärrinkoskella sijaitsi myös 1500-luvulta alkaen vesimylly. Myllystä on nykyisin jäljellä padon jäänteet ja 1920-luvulla rakennettu entinen myllypirtti.Pato ja pirtti muistuttavat Peltolammin myllystä, YLE Uutiset Tampere 8.11.2010 ==Lähteet== *
Pianokonsertto nro 3 (Rahmaninov)

Sergei Rahmaninovin pianokonsertto nro 3 d-molli op. 30 on yksi kuuluisimmista pianokonsertoista. Se on yksi teknisesti ja musiikillisesti vaativimmista pianoteoksista, ja se on joskus mainittu kaikkien aikojen vaikeimmaksi pianokonsertoksi. ==Taustaa== Konsertto sävellettiin vuonna 1909 ja kantaesitettiin New Yorkissa 28. marraskuuta samana vuonna. Esitystä johti Walter Damrosch ja Rahmaninov itse soitti pianoa. Harjoitusajan lyhyyden vuoksi säveltäjä harjoitteli esitystä varten mykällä klaviatuurilla laivamatkalla Atlantin yli. Konsertto esitettiin ensimmäisen kerran Venäjällä vuoden 1910 huhtikuussa, ja siitä tuli pian yhtä suosittu kuin säveltäjänsä toisesta pianokonsertosta. ==Rakenne== Kolmannen pianokonserton kesto on noin 40–45 minuuttia. Se käsittää kolme osaa: #Allegro ma non tanto #Intermezzo: Adagio #Finale: Alla breve. == Lähteet == Luokka:Pianokonsertot Pianokonsertto Luokka:1900-vuosikymmenen musiikkiteokset
Intian presidentti

Intian presidentti (, ) on Intian valtionpäämies ja Intian asevoimien ylipäällikkö. Intian perustuslain 53. artiklan mukaan presidentillä on hallitus- ja toimeenpanovalta liittovaltion asioissa, ja hän voi käyttää sitä suoraan tai luovuttaa se viranomaisille, jotka toimivat hänen valvonnassaan.Oikeusministeriö, Intian hallitus: "Intian perustuslaki, http://lawmin.nic.in/coi/coiason29july08.pdf Muutamaa poikkeusta lukuun ottamatta hallitus- ja toimenpanovaltaa Intiassa käyttää kuitenkin käytännössä liittovaltion hallitus, jota johtaa pääministeri. ==Katso myös== *Luettelo Intian presidenteistä ==Lähteet== == Aiheesta muualla == * es:Lista de los Presidentes de la India
Silitysrauta

thumb|Panasonicin valmistama sähkösilitysrauta. Silitysrauta on kuumennettava laite, jolla silitetään ryppyjä ja epätasaisuuksia vaatteista ja muista tekstiileistä. Silitysraudan silittävä vaikutus perustuu siihen, että kuumuus löysentää otetta pitkissä polymeerimolekyyliketjuissa materiaalin kuiduissa. Kun molekyylit ovat kuumia, kuidut suoristuvat silitysraudan painon ansiosta ja ne säilyttävät suoruuden viilennyttyään. Tietyt materiaalit, kuten puuvilla, vaativat lisäksi vettä molekyylien välisten sidosten otteen löysentämiseksi. Monia 1900-luvun jälkipuolella kehitettyjä tekokuitupitoisia materiaaleja mainostetaan itsesiliäviksi, jolloin niistä tehtyjä vaatteita ei pesun jälkeen tarvitsisi silittää. ==Historiaa== Ensimmäiset silitysraudat 1400- ja 1500-lukujen vaihteen paikkeilla olivat onttoja ja täytettiin kuumilla hiilillä. Myöhemmät silitysraudat olivat kiilamaisiksi muotoiltuja 2,2–4,5 kg painavia rautakappaleita, jotka kuumennettiin puuhellan päällä usein ruoanlaiton yhteydessä. Niissä saattoi olla irrotettava kahva, joka laitettiin paikoilleen vasta raudan kuumennuttua ja silitystyötä aloitettaessa. Hellan päällä silitysraudan pohja saattoi helposti likaantua ja tahrata sitten vaatteita; ratkaisu tähän ongelmaan oli erikseen kuumennettava silitysraudan sisäosa eli luoti, joka sujautettiin kylmän ja onton raudan sisäosaan silitystä aloitettaessa.Pyykinpesuun liittyvää esinehistoriaa (PDF), Martat.fi. Viitattu 1.8.2016. Ensimmäinen sähkösilitysrauta keksittiin 1820-luvun alussa. 1950-luvun lopulla alkoi Suomen markkinoille tulla säädettävällä lämpötilalla ja termostaatilla varustettuja sähkösilitysrautoja. Höyrysilitysrauta nimensä mukaisesti tuottaa höyryä silityksen yhteydessä ja yhdistelmä tehostaa erityisesti luonnonkuitutekstiilien silitystä. ==Merkinnät== thumb|Silitykseen liittyviä merkintöjä tekstiileissä. Silitysraudoissa ja vaatteissa käytetään silityslämpötilan merkkinä usein pisteitä, joskus myös tekstiä: kylmä, lämmin ja kuuma. ==Lähteet== == Aiheesta muualla == * Silitysraudan valinta ja hoito . Martat. Luokka:Kodinkoneet Luokka:Esiteolliset keksinnöt
Arabia Petraea

Arabia Petraea tai vain Arabia (; ) oli Rooman valtakunnan provinssi, joka käsitti alueita nykyisten Jordanian, Israelin, Egyptin ja Saudi-Arabian alueilla. Teoksen verkkoversio (Perseus) == Maantiede == Arabia Petraean provinssin pääalue sijaitsi nykyisen Jordanian alueella. Se käsitti myös nykyisen Israelin eteläosan Kuolleestamerestä etelään sekä ulottui Egyptiin Siinaille sekä Saudi-Arabian rannikolle. Nimestään huolimatta siihen kuului vain vähän nykyistä Arabian niemimaata. Arabia Petraean naapuriprovinssit olivat alun perin lännessä Aegyptus, luoteessa Judaea ja pohjoisessa Syria. Idässä ja etelässä Arabia Petraea rajautui Akabanlahteen ja Arabian aavikkoon. Provinssin pääkaupunkina toimi alun perin Petra ja myöhemmin Bostra. === Kaupunkeja === Arabia Petraean roomalaisaikaisia kaupunkeja ja muita asutuksia olivat muun muassa (suluissa latinankielinen nimi, mikäli eri): * Adru * Ailana (Aelana) * Areopolis * Auara * Bakatha (Bacatha in Arabia) * Betthorus * Bosana * Bostra * DionAiemmin osa Syrian provinssia. Osana Arabia Petraean provinssia sen perustamisesta 106 jaa. lähtien. * Dionysias * Esbus * Filadelfeia (Philadelphia) * Filippopolis (Philippopolis in Arabia) * Gerasa * Kanatha (Canatha) * Kharakhmoba (Characmoba) * Khrysopolis (Chrysopolis in Arabia) * Konstantia (Constantia in Arabia) * Medaba * Maksimianopolis (Maximianopolis in Arabia) * Petra * Rhaitho (Raythu) Huomautukset: == Historia == Arabia Petraean provinssi perustettiin vuonna 106, kun keisari Trajanus liitti nabatealaisten valtakunnan Roomaan. Nabatealaisten kuningaskunta sijaitsi tärkeiden kauppareittien varrella, jota pitkin kulki muun muassa mausteita. Nabatealaiset mainitaan historiallisissa lähteissä ensimmäisen kerran vuonna 312 eaa. paimentolaisina.Bowersock 1994, s. 13–15. Myöhemmin nabatealaiset vaurastuivat ja perustivat useita kaupunkeja, muun muassa Petran ja Bostran. Nabatealaisten alueen lisäksi Arabia Petraeaan liitettiin myös eteläosa aiemmasta Syrian provinssista. Samalla sen osaksi tuli osa Dekapoliin kaupungeista, ainakin sen itäisimmät kaupungit Dion, Filadelfeia ja Gerasa. Provinssi sai lisänimensä Petran kaupungista. Provinssi oli olemassa perustamisestaan Rooman valtakunnan lopulle saakka, ja näin myös valtakunnan ollessa laajimmillaan Trajanuksen kauden lopussa vuonna 117. Jossakin välissä provinssin eteläosa kuitenkin liitettiin Syria Palaestinan provinssiin, jonka jälkeen Arabian provinssin alue oli näin aiempaa pienempi. Vuodesta 293 Arabian provinssi kuului Oriensin diokeesiin. 300-luvulla se tuli osaksi Oriensin prefektuuria. Rooman valtakunnan jaon jälkeen vuodesta 395 provinssi oli osa Itä-Roomaa ja kuului edelleen samoihin prefektuuriin ja diokeesiin. Tärkeimmät provinsseissa tapahtuneet muutokset alueella olivat: Arabian provinssin lisäksi roomalaiset tunsivat myös Saban kuningaskunnan nimellä Arabia Felix eli ”Onnellinen Arabia”.Bowersock 1994, s. 2. == Lähteet == * === Viitteet === == Aiheesta muualla == *
Noukinvaunu

Noukinvaunu on sadonkorjaamiseen käytetty työkone, jolla voidaan lähinnä kerätä leikattua säilörehua, heinää ja olkea. Ensimmäiset noukinvaunut esiteltiin 1960-luvun alussa, jolloin laitetta vielä kutsuttiin nimellä "Hamsteri". Alussa noukinvaunuissa ei ollut vielä silppurijärjestelmää, vaan sillä kerättiin pelloilta kaikki heinät pitkäkortisena ja kuormat jouduttiin purkamaan käsin. Myöhemmin noukinvaunuihin lisättiin noukkimeen silppurijärjestelmä , jolloin lopputuloksena syntyi lyhyttä silppua, joka saatiin säilymään paremmin säilörehuna. Nykyaikaiset noukinavunut ovat täysautomatisoituja. Niistä löytyy nouseva takaportti ja liikkuva etuseinä, mitkä mahdollistavat nopean ja tehokkaan kuorman tyhjenyksen. Lisäksi uusimpiin noukinvauhuihin mahtuu kuormaa yli 20 tonnia. Noukinvaunuja valmistavat muun muassa: * Claas * Krone * Ludwig Bergmann GmbH * Pöttinger Landtechnik * Taarup * Strautmann ==Katso myös== *Luettelo maatalouskoneista vuodenkierron mukaan == Lähteet == ==Aiheesta muualla== *Rotobull-Mengele -noukinvaunuista *Krone-noukinvaunusta Luokka:Maatalouskoneet Luokka: Hinattavat ajoneuvot
Keralan takavedet

Keralan takavedet ovat toisiinsa liittyneiden murtovesikanavien, järvien, estuaarien ja jokien verkosto Keralan osavaltiossa eteläisessä Intiassa. Verkostoon sisältyy 1 500 kilometriä ihmisen ja luonnon tekemiä kanaaleja, jotka ovat yhteydessä viiteen suureen järveen (mukaan lukien Ashtamudi Kayal ja Vembanad Kayal). Vesistöön laskee 38 jokea, joista kaikki paitsi kolme saavat alkunsa Länsi-Ghatien vuorilta. Takavedet muodostuivat meren aaltojen ja jokien virtausten kuljettaman sedimentin myötä, joista muodostui saaria jokien suille Arabianmeren rannalle. Kuva:Around Alappuzha backwaters Kerala.jpg|Keralan takavesiä Kuva:Kerala backwaters, Houseboats, India.jpg|Kettuvallam (asuntolaivoja) Keralan vesiteillä. Kuva:Kerala backwaters, Lake, India.jpg|Keralan takavesiä Kuva:Kerala backwaters, Vembanad Lake, India.jpg|Vembanad == Lähteet == == Aiheesta muualla == Luokka:Keralan maantiede Luokka:Estuaarit
Innsbruckin lentoasema

Innsbruckin lentoasema sijaitsee noin neljä kilometriä Innsbruckin keskustasta länteen. Asemaa ympäröivät Alpit, ja kiitotien suunta on 08/26. Lentoasema avattiin vuonna 1948. Tärkeimpiä Innsbruckiin liikennöiviä lentoyhtiöitä ovat Austrian Arrows ja Lufthansa. Talvikuukausina asemalla on turismista johtuen huomattavasti vilkkaampi liikenne. Euroopan alueellisten lentoyhtiöiden liitto palkitsi Innsbruckin lentoaseman kauden 2006/7 parhaana lentoasemana. Tuolloin palkinto oli jaossa ensimmäisen kerran. Innsbruck kuuluu haastavan sijaintinsa ja ajoittaisten haastavien sääolosuhteiden vuoksi ns. D-luokan lentoasemiin, jonne kaupallinen lentotoiminta edellyttää miehistön erityiskoulutusta. Esimerkiksi Finnairilla Innsbruckiin lentää vain kapteeneista koostuva ryhmä. ==Lentoyhtiöt ja kohteet== ===Reittiliikenne=== *Austrian Airlines (Moskova- Domodedovo, Pietari) (kausittainen) **Austrian Arrows ***Tyrolean Airwaysin operoimana (Frankfurt, Wien) *British Airways (Manchester) (kausittainen) **GB Airwaysin operoimana (Lontoo-Gatwick) (kausittainen) *easyJet (Bristol, Liverpool, Lontoo-Gatwick) *Finnair (Helsinki) (kausittainen) *Lufthansa (Hampuri) (kausittainen) *S7 Airlines (Moskova-Domodedovo) (kausittainen) *Transavia (Amsterdam, Rotterdam) (kausittainen) *TUIfly (Berliini-Tegel, Köln/Bonn) (kausittainen) *Welcome Air (Antwerpen, Göteborg-Landvetter, Graz, Hannover, Kristiansand, Rotterdam, Stavanger) (kausittainen) ===Tilausliikenne=== *Atlantic Airways (Kööpenhamina) *Austrian Airlines (Bournemouth) **Austrian Arrowsin operoimana (Cork, East-Midlands, Exeter, Humberside, Leeds, Manchester, Southampton) *British Airways **Sun Air of Scandinavian operoimana (Kööpenhamina) **Cityflyerin operoimana (Birmingham) *Malmö Aviation (Göteborg, Malmo) *SAS (Kööpenhamina, Oslo, Tukholma-Arlanda) *Sterling Airlines (Billund) *Thomas Cook Airlines (Lontoo-Gatwick, Manchester) *Thomsonfly (Cardiff, Newcastle) ==Lähteet== ==Aiheesta muualla== * Lentoaseman kotisivut Lentoasema Luokka:Itävallan lentoasemat
Christopher Cross

Christopher Cross (s. 3. maaliskuuta 1951 San Antonio, Texas) on yhdysvaltalainen lauluntekijä ja laulaja. Hänen tunnetuimpia kappaleitaan on "Arthur's Theme (Best You Can Do)", jonka hän sävelsi Burt Bacharachin, Peter Allenin ja Carole Bayer Sagerin kanssa vuonna 1981 elokuvaan Arthur, jossa pääosaa näytteli Dudley Moore. Cross aloitti uransa texasilaisessa coveryhtyeessä Flash ennen levytyssopimustaan Warner Brosille. Hän julkaisi omaa nimeään Christopher Cross kantavan debyyttialbuminsa vuonna 1979. Levy toi hänelle viisi Grammy-palkintoa. Hänen debyyttialbumiltaan nousivat hiteiksi kappaleet ”Sailing”, ”Ride Like a Wind” sekä ”Never Be The Same”. == Palkinnot == * Parhaan laulun Oscar-palkinto, 1981, ”Arthur's Theme (Best That You Can Do)” * Parhaan kappaleen Golden Globe -palkinto, 1981, ”Arthur's Theme (Best That You Can Do)” * Grammy, 1981 – Vuoden levytys – ”Sailing” * Grammy, 1981 – Vuoden kappale – ”Sailing” * Grammy, 1981 – Vuoden albumi - Christopher Cross * Grammy, 1981 – Paras artistitulokas * Grammy, 1981 – Paras sovitus – ”Sailing” == Diskografia == * Christopher Cross (1980) * Another Page (1983) * Every Turn of the World (1985) * Back of My Mind (1988) * Rendezvous (1992) * The Best of Christopher Cross (1993) * Window (1995) * Walking in Avalon (1998) * Greatest Hits Live (1999) * Red Room (2000) * The Very Best of Christopher Cross (2002) * A Christopher Cross Christmas (2007) * The Café Carlyle Sessions (2008) * Christmas Time is Here (2010) * Doctor Faith (2011) * A Night in Paris (2013) * Secret Ladder (2014) * Take Me As I Am (2017) == Triviaa == * Hänen tyttärensä Madison Cross (s. 1992) on myös laulaja ja näyttelijä. Luokka:Yhdysvaltalaiset lauluntekijät Luokka:Yhdysvaltalaiset laulajat Luokka:Grammy-palkinnon saajat Luokka:Oscar-palkinnon saajat Luokka:Vuonna 1951 syntyneet Luokka:Elävät henkilöt
OpenMoko

OpenMoko on projekti, joka tähtää avoimen GSM-älypuhelinalustan luomiseen. Projekti on tarkoitus toteuttaa vapaan ohjelmiston hengessä. OpenMoko käyttää Linux-ydintä, X.Org Serveriin pohjautuvaa graafista käyttöliittymää ja Matchbox-ikkunointiohjelmaa. OpenEmbedded-ohjelmistokehystä ja ipkg- pakettienhallintaa käytetään pakettien luomiseen ja ylläpitoon. OpenMokosta kertoi ensimmäisen kerran vuonna 2006 projektin perustaja First International Computer (FIC). Ensimmäinen OpenMokoa tukeva laite on FIC GSM Neo1973. Alun perin puhelinta piti myydä kehittäjille vuoden 2006 loppuun mennessä ja kuluttajille tammikuussa 2007. Neo1973 on kuitenkin kärsinyt toimittajien ongelmista. Julkaisupäivämäärä on siirtynyt koko ajan kauemmaksi. Valitut kehittäjät ovat saaneet puhelimen kehitysversion. Kuluttajille suunnattujen puhelinten tuotanto on jo alkanut ja laadunvarmistus on meneillään. ==Ohjelmistot== ===Järjestelmäydin=== Linux 2.6.17.14 (2.6.20 toimii) ===Käyttäjä=== *X.Org Server 7.1 *Matchbox-ikkunointi *GTK+ 2.6.10 *Evolution -datapalvelin ==Laitteisto== ===Neo1973=== Ensimmäinen OpenMokoa käyttävä puhelin on FIC Neo1973, jonka kehittäjäversio tuli saataville 11. maaliskuuta 2007. Hintaa kehitysversiolla oli US$350. Neo on nimetty ensimmäisen matkapuhelun mukaan. ====Ominaisuudet==== Mitat 120,7 x 62 x 18,5 (mm) Yhteydet QuadBand GSM Ti GPRS (2.5G, ei tue EDGE/3G) Bluetooth 2.0 Näyttö 2,8" VGA (480x640) 285ppi TFT Kosketusnäyttö (single-touch) Suoritin Samsung s3c2410 SoC @ 266 MHz (ARM) GPS AGPS-siru Liitännät USB 1.1 (ei virransyöttöä ulos). Asiakas ja isäntä. MicroSDHC-paikka 2,5 mm mini jack Akku 1200 mAh akku (ladataan USB:n kautta) Keskusmuisti 128 MB SDRAM 64 MB NAND Flash Muuta Kaksi nappia kosketusnäytön lisäksi ===Neo FreeRunner=== Neo1973:n seuraaja. Se julkaistiin 25. kesäkuuta 2008 ja tuli myyntiin Openmoko Storessa 3. heinäkuuta 2008. Sen hinta oli 399 dollaria. ====Ominaisuudet==== Mitat 120,7 x 62 x 18,5 (mm) Yhteydet TriBand GSM (800/1800/1900 MHz Pohjois-Amerikka ja 900/1800/1900 MHz muu maailma) Ti GPRS (2.5G, ei tue EDGE/3G) Bluetooth 2.0 WLAN 802.11b/g Näyttö 2,8" VGA (480x640) 285 ppi TFT Kosketusnäyttö (single- touch) Suoritin Samsung S3C2442B B54 400 MHz (ARM) Näytönohjain/3D-kiihdytys Smedia Glamo 3362 GPS AGPS-siru Liitännät USB 1.1 (virransyötöllä). Asiakas ja isäntä. MicroSDHC-paikka 2,5 mm mini jack Akku 1200 mAh akku (Ladataan USB:n kautta. Mukana myös verkkovirtalaturi USB-liitäntään) Keskusmuisti 128 MB SDRAM 256 MB NAND Flash Muuta Kaksi nappia kosketusnäytön lisäksi, joissa LEDit. Kaksi kiihtyvyysanturia ==Aiheesta muualla == *OpenMoko *OpenMoko Press Information *Wiki, jossa tarkat laitteistotiedot * Luokka:Matkapuhelimet Luokka:Linux-pohjaiset laitteet Luokka:Vapaat ohjelmistot Luokka:Avoin laitteisto
Vincent

Vincent tarkoittaa seuraavia: *Vincent, miehen etunimi ** Vincent van Gogh, alankomaalainen taidemaalari (1853–1890) *"Vincent", Don McLeanin kappale vuodelta 1971 Vincent van Goghin kunniaksi *Vincent, Einojuhani Rautavaaran säveltämä ooppera *Loving Vincent, vuoden 2017 animaatioelokuva taiteilija Vincent van Goghista *Vincent, yhdysvaltalainen elokuva (1982) pojasta, joka kuvittelee olevansa näyttelijä Vincent Price *Piramide Vincent, vuori Valais'n alpeilla Italiassa *Saint Vincent, saari Karibianmerellä *Vincent, labradorinnoutaja tv-sarjassa Lost *Vickers Vincent, brittiläinen sotilaslentokone *Vincent, seuraavien henkilöiden sukunimi: ** Alex Vincent (s. 1981), yhdysvaltalainen näyttelijä ** Arnaud Vincent (s. 1974), ranskalainen ratamoottoripyöräilijä ** David Vincent (s. 1965), yhdysvaltalainen laulaja ja basisti ** Jack Vincent (1904–1999), englantilainen lintutieteilijä ja eversti ** Jay Vincent (s. 1959), yhdysvaltalainen koripalloilija ** Kate Vincent, brittiläinen lintutieteilijä ** Kayne Vincent (s. 1988), uusiseelantilainen jalkapalloilija ** Lynne Cheney, o.s. Vincent (s. 1941), yhdysvaltalainen kirjailija ja talk show- juontaja ** Mark Sinclair Vincent (s. 1967), yhdysvaltalainen näyttelijä ** Norah Vincent (1968–2022), yhdysvaltalainen kirjailija ja toimittaja ** Sam Vincent (s. 1963), yhdysvaltalainen koripalloilija ja koripallovalmentaja ** Samuel Vincent (s. 1971), kanadalainen ääninäyttelijä ** Vinnie Vincent (s. 1952), yhdysvaltalainen kitaristi * Vincent, taiteilijanimenä: ** Alex Vincent (oik. Alexander Vincent LoScialpo, s. 1981), yhdysvaltalainen näyttelijä ** Frank Vincent (oik. Frank Vincent Gattuso (1937–2017), yhdysvaltalainen näyttelijä ** Gene Vincent (oik. Eugene Vincent Craddock, 1935–1971), yhdysvaltalainen rock and roll -laulaja ** Ian Vincent, Jan Vincent (oik. Ilkka Hulkko suomalainen punkmuusikko ** Jon Vincent (oik. Jeffrey James Vickers, 1962–2000), yhdysvaltalainen pornonäyttelijä ** St. Vincent (oik. Anne Erin Clark, s. 1982), yhdysvaltalainen laulaja, lauluntekijä ja multi- instrumentalisti ** Vincent Pontare, ruotsalainen laulaja, s. 1980. == Katso myös == * Saint Vincent (täsmennyssivu)
August Engelberg

August Engelberg (1. marraskuuta 1817 Eurajoki – 28. heinäkuuta 1850 Turku) oli suomalainen säveltäjä, runoilija ja musiikkiarvostelija. Engelberg syntyi Eurajoella ja saavutti filosofian maisterin arvon 1840. Hän muutti tämän jälkeen Turkuun. Engelberg yritti vuonna 1841 itsemurhaa heittäytymällä Aurajokeen. Hänen kädessään oli hänen balladinsa "Älvkonungen". Engelberg kirjoitti lisäksi runoja, joita julkaistiin eri lehdissä. Engelberg työskenteli 1840-luvulla Venäjällä, ja vuonna 1846 hän alkoi opettaa venäjän kieltä Porissa. Hän lopetti työn 1847 ja palasi Turkuun. Engelberg hukkuttautui Aurajokeen 32-vuotiaana. Hän oli hiukan aiemmin työskennellyt Kalevalan ruotsinnoksen parissa. Engelberg oli vuosina 1838–1840 Akademiska Sångsällskapetin jäsen. Hänen sävellystuotantoonsa kuuluu mm. kamarimusiikkia, Älvkonungen-balladi sekä vokaalimusiikkia, myös yksinlauluja. Engelberg julkaisi runojaan ainakin Helsingfors Morgonblad -, Åbo Tidningar - ja Åbo Underrättelser -lehtiin. == Lähteet == * Suomen säveltäjiä, osa I (toinen painos, 1965), WSOY, toimittanut Einari Marvia. === Viitteet === Luokka:Suomalaiset taidemusiikin säveltäjät Luokka:Suomalaiset runoilijat Luokka:Itsemurhan tehneet Luokka:Vuonna 1817 syntyneet Luokka:Vuonna 1850 kuolleet
Rullaustie

Rullaustie () tai rullausrata on lentoasemalla oleva lentokoneiden käyttämä ”tie”, jota pitkin lentokoneet rullaavat kiitotielle tai kiitotieltä terminaalille. Jokainen rullaustie on nimetty erikseen kirjaimilla ja ne lausutaan käyttämällä Nato-radioaakkosia, esimerkiksi rullaustie Tango = Taxiway Tango. Yleensä isoilla lentoasemilla pienet rullaustiet (esimerkiksi odotuspaikat (holding point)) merkitään kahdella kirjaimella siten että ensimmäinen kirjain on päärullaustien kirjain ja toinen on sivurullaustien kirjain. Esimerkiksi jos rullaustiestä Tango poikkeaisi rullaustie Z = Zulu, niin se merkittäisiin TZ (Tango-Zulu). Sekä risteyksien että rullausteiden niminä voidaan käyttää myös kirjaimen ja numeron yhdistelmiä. Varsinkin aiemmin esiintyi myös näistä poikkeavia käytäntöjä: esimerkiksi Helsinki- Vantaan päärullaustiet olivat 1990-luvun loppupuolelle saakka tunnuksiltaan 1 ja 2, nykyään näistä poikkiviivoin saadut Y ja Z.EFHK Aerodrome Chart, SEP83, Jeppesen Sanderson. == Aiheesta muualla == Luokka:Lentoasemainfrastruktuuri
Conrad Greve

Nicolai (Nicolaus) Conrad (Konrad) Peter Otto Greve (8. heinäkuuta 1820 Glückstadt, Schleswig – 30. heinäkuuta 1851 Tukholma) oli säveltäjä, viulisti ja kapellimestari, joka työskenteli Suomessa ja muun muassa sävelsi maan ensimmäisen laulunäytelmän. ==Henkilöhistoria== Greve syntyi Glückstadtissa, silloisessa Schleswigin herttuakunnassa, nykyisessä Saksassa Schleswig- Holsteinin osavaltiossa. Hänen vanhempansa olivat suutarimestari Johann Heinrich Greve ja Anna Elisabeth Albers. Hän saapui Turkuun syyskuussa vuonna 1842 kaupungin soittokunnan viulistiksi. Seuraavana vuonna hänet pyydettiin uudelleen perustetun Turun Soitannollisen Seuran orkesterin kapellimestariksi. Kun seura lopetti toimintansa vuonna 1846, Greve opiskeli sävellystä ja viulunsoittoa Leipzigin konservatoriossa. Sitä ennen maaliskuussa vuonna 1846 hän oli järjestänyt soittomatkan Helsinkiin ja sen lähialueille. Opintomatkalta takaisin palattuaan hän toimi viime vuotensa Turun krenatööritarkk’ampujapataljoonan kapellimestarina. Hänen kuntonsa alkoi heiketä keväällä 1851 ja hän menehtyi saman vuoden heinäkuussa sairauteen, joka tuolloin diagnosoitiin "vatsakuumeeksi". Greve oli kuollessaan naimaton, mutta kihloissa. ==Taiteellinen tuotanto== Suomessa oleskellessaan Greve tutustui J. L. Runebergiin, jonka runon Blommans lott hän oli säveltänyt. Greve kirjoitti uransa aikana paitsi musiikkia näytelmiin, myös kolme orkesterialkusoittoa. Hänen säveltämänsä on ensimmäinen suomalainen laulunäytelmä, joka oli N. H. Pinellon Sommarnatten (1847). Pinellon mukailemaan tekstiin sävelletty satunäytelmä Den Bergtagna (1850) sai vielä suuremman suosion. Edelleen, hän sävelsi saman kirjailijan tekstiin näytelmän En Nylands Dragon, samoin kuin lauluja Fredrik Berndtsonin näytelmään Ur lifvets strid. Topeliuksen tekstiin perustuvan oopperan Sancta Maria säveltäminen jäi sen sijaan Greveltä kesken. ===Sävellyksiä=== Greven sävellyksiä ovat: * Sancta Maria, ooppera (keskeneräinen) * Kolme orkesterialkusoittoa * Sävellys orkesterille ja kahdelle käyrätorvelle * Jousikvartetti (1849) * Musiikkia näytelmiin Sommarnatten (1847), Den Bergtagna (1850), Ur lifvets strid ja En Nylands Dragon * Variationen für Sopran über ein Thema von Paccini * Yksinlauluja kuten Blommans lott * Piano- ja viulusävellyksiä == Lähteet == * Suomen säveltäjiä, osa I (toinen painos, 1965), WSOY, toimittanut Einari Marvia. * Sivu 239. ===Viitteet=== Luokka:Saksalaiset säveltäjät Luokka:Saksalaiset viulistit Luokka:Suomalaiset taidemusiikin säveltäjät Luokka:Suomalaiset viulistit Luokka:Suomalaiset kapellimestarit Luokka:Vuonna 1820 syntyneet Luokka:Vuonna 1851 kuolleet
Paysandú

Paysandú on kaupunki Uruguayssa. Se on samananimisen departementin pääkaupunki ja vuonna 2011 siellä oli 76 412 asukasta. Kaupunki sijaitsee Uruguayjoen itärannalla vastapäätä Argentiinan Colónia. Kaupungit yhdistää vuonna 1975 käyttöön otettu 2 350-metrinen General Artigasin silta. == Lähteet == == Aiheesta muualla == Luokka:Uruguayn kaupungit
Colón (Entre Ríos)

Colón on kaupunki Argentiinassa Entre Ríosin maakunnassa. Se sijaitsee Uruguayjoen länsirannalla vastapäätä Uruguayn Paysandúa. Kaupungissa on vajaat 25 000 asukasta (2010). Colónin ja Paysandún yhdistää 2 350-metrinen, 1975 käyttöön otettu General Artigasin silta. == Lähteet == ==Aiheesta muualla== Luokka:Argentiinan kaupungit Luokka:Entre Ríosin maakunta
Salto (Uruguay)

Salto Oriental on Salton departementin pääkaupunki Uruguayn länsirajalla. Se sijaitsee Montevideosta 430 kilometriä luoteeseen Uruguayjoen itärannalla vastapäätä Argentiinan Concordiaa. Kaupungissa oli vuonna 2017 noin 132 00 asukasta. Saltoa ympäröivällä alueella viljellään viinirypäleitä ja sitrushedelmiä. Kaupungin tuotteisiin kuuluvat viini, lihasäilykkeet ja veneet. Kaupungilla on jokisatama ja Uruguayjoen yli johtaa 15 km kaupungeista pohjoiseen Salto Granden silta, joka kulkee voimalaitospadon päällä. 8\. marraskuuta 2006 juhlittiin kaupungin 250-vuotisjuhlia. ==Lähteet== * === Viitteet === ==Aiheesta muualla== Luokka:Uruguayn kaupungit
Concordia (Entre Ríos)

San Antonio de Padua de la Concordia on kaupunki Entre Ríosin maakunnassa Argentiinassa Uruguayjoen länsirannalla vastapäätä Uruguayn Saltoa. Joki on kaupunkien kohdalla 500–700 m leveä. Concordian urbaanilla alueella oli vuonna 2010 noin 150 000 asukasta. Uruguayjoen yli johtaa 30 km kaupungeista pohjoiseen Salto Granden silta, joka kulkee voimalaitospadon päällä. == Lähteet == ==Aiheesta muualla== * http://www.concordia.gov.ar/ Luokka:Argentiinan kaupungit Luokka:Entre Ríosin maakunta
Erik August Hagfors

Erik August Hagfors (28. syyskuuta 1827 Inkoo – 11. helmikuuta 1913 Jyväskylä) oli suomalainen lääkäri, opettaja ja säveltäjä. ==Henkilöhistoria== Hagforsin isä oli kanttori Erik Hagfors ja äiti Maria Helena Tallberg. Hänen puolisonsa vuodesta 1865 oli Selma Rosalie Danielsson (1825–1906). Kielitieteilijä Edwin Hagfors oli heidän poikansa. Hagfors tuli ylioppilaaksi 1848 ja valmistui filosofian kandidaatiksi ja maisteriksi Helsingin yliopistosta 1853. Hän opiskeli myös lääketiedettä ja valmistui lääketieteen lisensiaatiksi 1862. Lääketieteen ja kirurgian tohtoriksi hän väitteli 1863. Hänen väitöskirjansa aihe oli Difteriittinen tulehdus silmän limakalvossa. Samoihin aikoihin hän toimi 1857 perustetun Helsingin Käsityöläiskuoron (Hantverkarnes Sångförening) ensimmäisenä johtajana. Hagforsin päätös antautua kokonaan säveltaiteen palvelukseen kypsyi vähitellen. Hän teki lopullisen ratkaisun jo vuonna 1862, jo ennen valmistumistaan lääketieteen ja kirurgian tohtoriksi. Hän matkusti Saksaan opiskelemaan musiikkia ja tutkimaan musiikinopetuksen menetelmiä. Hän tutustui musiikinopetukseen muun muassa Berliinissä ja Dresdenissä. Suomeen palattuaan hänet nimitettiin vuonna 1863 perustetun Jyväskylän seminaarin musiikinopettajaksi. Hän toimi tässä virassa kaikkiaan 30 vuotta ja teki tuona aikana laajakantoista työtä suomalaisen musiikinopetuksen ja kuorolaulun hyväksi. Hän muun muassa perusti Suomen ensimmäisen suomenkielisen naiskuoron ja laati suomenkielisen musiikinopetuksen ensimmäiset opetussuunnitelmat, oppimäärät ja menetelmät. Samalla hän teki kuitenkin myös lääkärin- ja kirurgintyötään ja erikoistui varsinkin silmälääketieteeseen. Hagfors mainitsi uransa myöhäisemmässä vaiheessa lehdistölle olevansa säveltäjän sijasta "amatööri ja musiikin harras ystävä". Jyväskylän Lounaispuistossa on E. A. Hagforsin muistomerkki, jonka on veistänyt taiteilija Pauli Koskinen. Patsas paljastettiin vuonna 1963. ==Taiteellinen tuotanto== ===Sävellykset=== Hagfors sävelsi useita kymmeniä kuorolauluteoksia, kuten "Laulu Vuokselle" ja "Laulappas mun kultasein", samoin kuin sovitti kansanlauluja. ===Kirjallisia teoksia=== Hagfors julkaisi muun muassa laulukokoelmia ja -harjoituksia, toimitti koraalikirjan sekä laati musiikin oppikirjoja: * Sångbok för Helsingfors lyceum (1859) * Sångbok för Helsingfors Handtverkareföreningens sångkör (1860-1862) * Suomalainen Lauluseppele I–III (1871–1873) * Lauluharjoituksia (1872) * Kaikuja Keski-Suomesta I–II (1874) * Antti Nordlundin koraalikirjan uudistettu laitos (1876) * Musiikkioppi (1881) == Lähteet == ===Kirjallisuus=== * Forss, Erkki: Erik August Hagfors: Toiminta Jyväskylän seminaarin musiikinlehtorina ja Suomen kuorolaulun kehittäjänä. Suomen musiikkikirjastoyhdistyksen julkaisusarja 137. 2009. * Marvia, Einari (toim.): Suomen säveltäjiä I. WSOY 1965. ===Viitteet=== ==Aiheesta muualla== * Luokka:Suomalaiset taidemusiikin säveltäjät Luokka:Suomalaiset kuoronjohtajat Luokka:Suomalaiset lääkärit Luokka:Suomalaiset musiikkipedagogit Luokka:Suomalaiset tietokirjailijat Luokka:Vuonna 1827 syntyneet Luokka:Vuonna 1913 kuolleet
Gualeguaychú

Gualeguaychú on kaupunki Entre Ríosin maakunnassa Argentiinassa. Se sijaitsee Gualeguaychújoen, Uruguayjoen sivujoen varrella noin 190 km Buenos Airesista. Se asukasluku on 76 220 (INDEC 2001). Libertador General San Martínin silta on yhdistää Gualeguaychún Uruguayn puoleiseen Fray Bentosiin. Silta on 5 966 metriä pitkä ja se on yksi kolmesta Uruguayjoen Uruguayn ja Argentiinan välillä ylittävästä sillasta. Ympäristöaktivistit pitivät siltaa tukossa vuodesta 2006 lähtien vastustaessaan Fray Bentosin rakennettavaa Botnian sellutehdasta. Silta avattiin viimein kesällä 2010 kolmisen vuotta kestäneen saarron jälkeen.Argentinos levantan bloqueo de puente con Uruguay iniciado hace tres años, BiobioChile, Sábado 19 Junio 2010 | 13:08 ==Lähteet== Luokka:Argentiinan kaupungit Luokka:Entre Ríosin maakunta
Fray Bentos

Fray Bentos on kaupunki läntisessä Uruguayssa lähellä Argentiinan rajaa. Kaupungin asukasluku vuonna 2011 oli noin 24 400\. Se on Río Negron departementin pääkaupunki. Libertador General San Martínin silta ylittää Uruguayjoen Fray Bentosin kohdalla. Lähin kaupunki Argentiinan puolella on Gualeguaychú. Argentiinalaiset ympäristöaktivistit pitivät siltaa suljettuna kolmisen vuotta.http://www.biobiochile.cl/2010/06/19/argentinos-levantan- bloqueo-de-puente-con-uruguay-iniciado-hace-tres-anos.shtml thumb|left|Botnian tehdas rakenteilla. Vuonna 2005 suomalaisen Metsä-Botnian tytäryhtiö Botnia S.A. aloitti sellutehtaan rakentamisen Fray Bentosiin. Naapurimaa Argentiina on vastustanut hanketta väittäen tehtaan aiheuttavan ympäristöhaittoja. Fray Bentosin sellutehdas otettiin käyttöön vuonna 2007. Vuonna 2009 tehdas siirtyi UPM:n omistukseen. ==Lähteet== == Aiheesta muualla == Luokka:Uruguayn kaupungit Luokka:Unescon maailmanperintökohteet Uruguayssa
Lauri Hämäläinen

Lauri Hämäläinen (10. elokuuta 1832 Rautalampi – 29. syyskuuta 1888 Helsinki) oli suomalainen säveltäjä, urkuri ja pianonvirittäjä. ==Henkilöhistoria== Hämäläisen vanhemmat olivat sumiaislaislähtöinen seppä Johan Gabriel Hämäläinen ja Anna Pynnönen. Perheeseen kuului vanhempien lisäksi kymmenen lasta. Hämäläinen opiskeli Tukholman kuninkaallisessa musiikkiakatemiassa vuosina 1860–1864, toimittuaan sitä ennen jonkin aikaa Oulun ruotuväen soittokunnassa. Opinnot päätettyään hän toimi Viipurissa sotilaskapellimestarina, Viaporissa urkurina ja Meissnerin teatteriorkesterin viulistina. Helsingin Vanhan kirkon urkuri hän oli vuosina 1871–1888 ja Helsingin lukkari- ja urkurikoulun urkujen soiton opettajana vuosina 1882–1888. Hämäläinen opetti muun muassa Oskar Merikantoa. Hämäläinen oli naimisissa vuodesta 1875 lähtien Emma Fredrika Kekonin (k. 1931) kanssa. Heidän tyttärensä Armi (1885–1979) avioitui vuonna 1908 säveltäjä, kuoronjohtaja ja kirjailija Heikki Klemetin kanssa. Toivo Haapanen ym. (toim.): Musiikin tietokirja, s. 242. Helsinki: Otava, 1948. Perheen poika Väinö Hämäläinen (1876–1940) oli taas taidemaalari, graafikko ja kuvittaja ja hänen poikansa jazzmuusikko, kapellimestari ja tuotantopäällikkö Olli Hämäläinen (1924–1984). ==Taiteellinen tuotanto== Hämäläisen sävellyksiin kuuluu mm. yksinlauluja kuten Kuhun taidan verrata. Hänen säveltämiään ovat myös Turun marssi, Jyväskylän palokunnanmarssi, Valtiopäivien marssi sekä laaja urkutuotanto, josta hän julkaisi kokoelmat Orgelmusik för kyrkan vuonna 1874 ja Helmivyö vuonna 1878. Hän myös toimitti vuonna 1868 ilmestyneen Suomalaisia kansanlauluja ja tanssia -teoksen. ==Lähteet== * Suomen säveltäjiä, osa I (toinen painos, 1965), WSOY, toimittanut Einari Marvia. * ===Viitteet=== Luokka:Suomalaiset taidemusiikin säveltäjät Luokka:Suomalaiset urkurit Luokka: Suomalaiset viulistit Luokka: Suomalaiset kapellimestarit Luokka:Vuonna 1832 syntyneet Luokka:Vuonna 1888 kuolleet
Treinta y Tres

Treinta y Tres on samannimisen departementin pääkaupunki Itä-Uruguayssa. Kaupungin asukasluku on 25 476 (2011). Kaupungin nimi tarkoittaa 'kolmekymmentäkolme' ja se viittaa Juan Antonio Lavallejan johtamiin vapaustaistelijoihin, jotka vapauttivat Uruguayn brasilialaisten vallasta 1800-luvulla. Treinta y Tres on keskellä maatalousaluetta sijaitseva kaupan ja teollisuuden keskus jolla on hyvät kulkuyhteydet: Kaupunki sijiatsee Panamericana-valtatien ja Montevideosta Rio Brancoon kulkevan pääradan varrella. Sillä on myös oma lentoasema. == Lähteet == Luokka:Uruguayn kaupungit
Florida (Uruguay)

Florida on Floridan departementin pääkaupunki Uruguayssa. Kaupungin asukasluku vuonna 2011 oli 33 639. Kaupunki on perustettu 1809 nimellä San Fernando de la Florida Blanca. Se sijaitsee pienen Santa Lucía Chico -joen varrella. Kaupungin lähellä on kallio (Piedra Alta de la Florida), jolta annettiin 25. elokuuta 1825 maan itsenäisyysjulistus.Uruguay Celebrates Declaration of Independence Day Kaupungissa säilytetään myös 33:n Neitsyttä (Virgen de los Treinta y Tres), joka on Uruguayn kansallinen symboli. == Lähteet == ==Aiheesta muualla== Luokka:Uruguayn kaupungit
Apeksi

Apeksi on suunta, jota kohden tietty taivaankappale liikkuu. Aurinko liikkuu suhteessa lähitähtiin. Auringon apeksi sijaitsee Herkuleen tähdistössä lähellä Vegan tähteä. Apeksiliikkeen huomasi ensimmäisenä William Herschel 1783. Friedrich Wilhelm August Argelander määritteli sen sitovasti. Auringon antiapeksi on vastakkaisessa suunnassa lähellä Zeta Canis Minorista. Maan apeksi on piste, jota kohti maa liikkuu kulkiessaan oman akselinsa ja Auringon ympäri. == Lähteet == * Ursa: Apeksi * Ursa:Sporadiset meteorit Luokka:Taivaanmekaniikka
San José de Mayo

San José de Mayo on San Josén departementin pääkaupunki Uruguayssa. Kaupungissa oli vuonna 2011 noin 36 700 asukasta. Kaupunki sijaitsee Montevideo–Colonia del Sacramenton rautatien varrella ja teiden 3 ja 11 risteyksessä. Kaupunki on perustettu 1783 ja julistettu kaupungiksi 1856. Kaupungin perustajat olivat Espanjan Leónin Maragateríasta (Leónista Astorgan läheltä) tulleita siirtolaisia, jonka vuoksi kaupungin asukkaita kutsutaan edelleen joskus nimellä maragatos/-ashttp://buscon.rae.es/draeI/SrvltGUIBusUsual?TIPO_HTML=2&TIPO;_BUS=3&LEMA;=maragato . ==Lähteet== ==Aiheesta muualla== Luokka:Uruguayn kaupungit
Tacuarembó

Tacuarembó on Tacuarembón departementin pääkaupunki Uruguayssa. Kaupungin asukasluku vuoden 2004 väestönlaskennassa oli 51 224\. Arvio vuodelle 2012 on 54 994. Kaupunki on perustettu 1832, sen nimi oli aluksi San Fructuoso. Nykyisen nimensä se sai 1912. == Lähteet == == Aiheesta muualla == Luokka:Uruguayn kaupungit
Maldonado

Maldonado on Maldonadon departementin pääkaupunki Kaakkois-Uruguayssa. Kaupungin asukasluku on 62 590 (2011). Se sijaitsee Río de la Platan rannikolla. Kaupungin naapurina on suosittu lomakohde Punta del Este. Kaupungin perusti Montevideon kuvernööri José Joaquín de Viana 1755–1757. == Lähteet == == Aiheesta muualla == * http://www.maldonado.gub.uy/ Luokka:Uruguayn kaupungit Luokka:Maldonado (departementti)
Canelones

Canelones on Canelonesin departementin pääkaupunki Uruguayssa. Vuonna 2010 kaupungin arvioitu asukasluku oli 20 559.Uruguay: largest cities and towns and statistics of their population World Gazetteer Kaupunki perustettiin 1782 Juan Miguel de Lagunan käskystä nimellä Villa de Nuestra Señora de Guadalupe ja siitä tuli kaupunki 1916. Kaupungista tuli Río de la Platan yhdistyneiden provinssien Itäisen provinssin (nyk. Uruguay) pääkaupunki 1813 José Gervasio Artigasin käskystä. Kaupungissa suunniteltiin 1828 vielä maan lippu perustuslakia säätävälle kokoukselle ja parlamentille Joaquín Suárezin aloitteesta. == Lähteet == == Aiheesta muualla == Luokka:Uruguayn kaupungit
Erika Hess

Erika Hess (s. 6. maaliskuuta 1962 Grafenort, Engelberg, Obwalden, Sveitsi) on entinen sveitsiläinen alppihiihtäjä. Hess on yksi kaikkien aikojen parhaista alppihiihtäjistä. Hän voitti vuosina 1982–1987 kuusi maailmanmestaruutta, joista kolme tuli alppiyhdistetyssä, kaksi pujottelussa ja yksi suurpujottelussa. Lake Placidin olympialaisista hänellä on pronssi pujottelusta. Maailmancupin kokonaiskilpailun Hess voitti kaksi kertaa vuosina 1982 ja 1984. Lisäksi hän voitti pujottelucupin viisi kertaa sekä suurpujottelucupin ja alppiyhdistetyn kerran. Osakilpailuvoittoja kertyi 31 kappaletta, 21 niistä pujottelussa. Viimeisen kilpailunsa hän laski maaliskuussa 1987, jonka jälkeen lopetti uransa vain 25-vuotiaana. ==Maailmancupin osakilpailuvoitot== Päivä Paikka Laji 13\. tammikuuta 1981 Schruns Pujottelu 18\. tammikuuta 1981 Crans-Montana Pujottelu 31\. tammikuuta 1981 Les Diablerets Pujottelu 3\. helmikuuta 1981 Zwiesel Pujottelu 15\. maaliskuuta 1981 Furano Pujottelu 24\. maaliskuuta 1981 Wangs-Pizol Suurpujottelu 25\. maaliskuuta 1981 Wangs-Pizol Pujottelu 13\. joulukuuta 1981 Piancavallo Pujottelu 21\. joulukuuta 1981 Chamonix Pujottelu 3\. tammikuuta 1982 Maribor Pujottelu 20\. tammikuuta 1982 Bad Gastein Pujottelu 20\. tammikuuta 1982 Bad Gastein Alppiyhdistetty 20\. maaliskuuta 1982 L'Alpe d'Huez Suurpujottelu 21\. maaliskuuta 1982 L'Alpe d'Huez Pujottelu 9\. joulukuuta 1982 Val-d'Isère Suurpujottelu 17\. joulukuuta 1982 San Sicario Pujottelu 9\. helmikuuta 1983 Maribor Pujottelu 1\. joulukuuta 1983 Kranjska Gora Pujottelu 11\. joulukuuta 1983 Val-d'Isère Suurpujottelu 14\. joulukuuta 1983 Sestriere Alppiyhdistetty 15\. tammikuuta 1984 Maribor Pujottelu 22\. tammikuuta 1984 Verbier Alppiyhdistetty 29\. tammikuuta 1984 Saint-Gervais- les-Bains Alppiyhdistetty 17\. maaliskuuta 1984 Jasná Suurpujottelu 19\. maaliskuuta 1985 Park City Pujottelu 22\. maaliskuuta 1985 Heavenly Valley Pujottelu 12\. joulukuuta 1985 Val-d'Isère Alppiyhdistetty 15\. joulukuuta 1985 Savognin Pujottelu 8\. maaliskuuta 1986 Park City Pujottelu 30\. marraskuuta 1986 Waterville Valley Pujottelu 21\. joulukuuta 1986 Val Zoldana Pujottelu == Lähteet == * * Tilastoja Luokka:Sveitsiläiset alppihiihtäjät Luokka:Sveitsiläiset olympiamitalistit Luokka:Vuonna 1962 syntyneet Luokka:Elävät henkilöt
Graani

Graani on vanha massan mittayksikkö. Sanan kantasanana on latinan granum ’jyvä’, ja se on alun perin vastannut yhden viljanjyvän painoa. Graani oli määritelty Ruotsissa eri tavaroille eri tavoin, ja sen paino on vaihdellut 50 ja 65 milligramman välillä. Jalokivien ja helmien painona se oli karaattia, kullan ja hopean painona karaattia eli 811,999 mg.. Ennen metrijärjestelmän käyttöönottoa apteekkitavaroiden graani oli krupulaa eli drakmaa, eri aikoina välillä 60,0–62,1 mg.. Yksi unssi (29,69 g) vastasi 280 graania. Saksassa tavallisin oli Nürnbergin graani, joka oli naulaa eli 62,1 mg. Anglosaksisissa mittayksiköissä graani () on yhtä kuin naulaa eli 64,79891 milligrammaa. Vaikka käytössä on erilaisia anglosaksisia naulan määritelmä (avoirdupois ja troy), graanin massa on yksiselitteinen. Avoirdupois-naula vastaa 7 000 graania ja troy-naula 5 760 graania. Avoirdupois-unssi vastaa 437,5 graania ja troy-unssi puolestaan 480 graania.Fokus, 4. osa, taulukko sivulla 2679 ==Lähteet== Luokka:Massan_yksiköt
Friedrich Wilhelm von Erdmannsdorff

Friedrich Wilhelm von Erdmannsdorff (18. toukokuuta 1736 Dresdenissä – 9. maaliskuuta 1800 Dessaussa) oli saksalainen arkkitehti ja arkkitehtuuriteoreetikko. Erdmannsdorffia pidetään Saksan merkittävimpänä varhaisen uusklassisen arkkitehtuurin edustajana. Hänen töihinsä kuuluu Wörlitzin linna, joka rakennettiin Erdmannsdorffin suunnitelmie mukaan Dessau- Wörlitzin puistoon lähelle Dessauta. Se on Euroopan mantereen varhaisimpia uusklassisia rakennuksia. Erdmannsdorffin kuuluisin oppilas oli Friedrich Gilly, joka oli puolestaan Karl Friedrich Schinkelin opettaja. == Lähteet == ==Aiheesta muualla== *Friedrich Wilhelm von Erdmannsdorff ArchInformin sivuilla *Erdmannsdorffin biografia Artnetissä *Teoksia Erdmannsdorffista Luokka:Saksalaiset arkkitehdit Luokka:Uusklassinen arkkitehtuuri Luokka:Vuonna 1736 syntyneet Luokka:Vuonna 1800 kuolleet
Colonia del Sacramento

Colonia del Sacramento on Colonian departementin pääkaupunki Uruguayssa Río de la Platan rannalla vastapäätä Argentiinan Buenos Airesia. Kaupungin asukasluku on 21 714 (2004). Se sijaitsee 177 kilometriä pääkaupunki Montevideosta. Kaupungin perustivat vuonna 1680 portugalilaiset Manuel de Lobon johdolla. Siitä kiistelivät toiselle puolelle estuaaria asettuneet espanjalaiset. Kaupunki palasi Portugalille Utrechtin rauhassa 1713 ja vaihtoi omistajaa vuoden 1750 Madridin rauhassa, Pariisin rauhassa 1763 ja San Ildefonson rauhassa 1777, jossa se jäi Espanjalle. Myöhemmin se joutui uudelleen Portugalille ja Brasilialle 1816 koko Banda Orientalin (Uruguay) yhteydessä. Näkemisen arvoisia kohteita ovat kaupungin puolustukseen 1745 rakennettu nostosilta Puerta de la Ciudadela, Faron majakka ja Bastion del Carmen. Kaupungin Plaza Mayorin varrella sijaitsevat portugalilainen museo ja kunnallismuseo. Kaupungin härkätaisteluareena valmistui 1910, mutta härkätaistelut kiellettiin 1912. Kaupungin historiallinen kaupunginosa nimettiin Unescon maailmanperintökohteeksi 1995.Historic Quarter of the City of Colonia del Sacramento Unesco ==Aiheesta muualla== == Lähteet == Luokka:Uruguayn kaupungit Luokka:Unescon maailmanperintökohteet Uruguayssa